Waneciria!
Wanageria gutarania!
Ciuria ciembebaine
Ungiendwo Gigikuyu
Mwendwo Wanjiku….
Rubaru rwa ngoro yakwa
Winyerekia waku
Ungucagia hakuhi nawe
Marashi maku
Munungire ndumaga iniuruini
Gutheka gwaku
Gwicokegira ndi toro
Kio giaku
Nyonaga mutumia ngatha ari we
Unyaukite kuri riua rikiratha
Githemithu giaku
Kinyorokete kwi ngilathi
Tuika wakwa Wanjiku
Matha nanii gugikia
Koma nanii gugituka
Itikira tuthii Rware
Ona Mukurwe wa Nyagathanga ngutware
Mugunda uikurukaga iria, uki na mai
Gitina ona kimwe ndukarima
Thithino itu tuhuranage
Mbeca cigiuka naiyu naiyu
Tukomage tuthekete
Ngurumo itu iihuire mbembe
Niguthakira ngoro yakwa mwendwa
Angi othe ni muingi wa gatheru
We wiki
Gikeno kia ngoro yakwa.
© christine njeri
Related posts:
marebeta kweeri. nii nindakena kuona Wanjiku aandikiirwo wega uguo. no ndigwiciria no eende kurima korwo oimite Nyairobi
Mwendwo ucio angirega gwitikira na uria akumitio ri, ndingikimenya nikii angikorwo ankenda. On gutuika andu aya anja makoragwo na maundu maritu kaimana ta muthanga…..
No, muinire tu, ahota kuororoiya ngoro ahutio ni tumohoro tuu twega..!
Ni kawira kega kuna.
Mwandiki ekwo ta ndaka…..arogia rufaru ti wanjiku….atwirwo mata githuri.
thengiu muno andu a nyumba……mwandiki munene niwe uyu. Niwega kuiyukia unduire witu
ngenete mukenere uria wakenagwo ni akeni aria makenanagira hindira
gikeno kiari …..
reke tuyiukie irefeta riu ta gukenerera unduire witu
ii ni wega gucokia rui mukaro,amu ni uru mwandiki kuhuthira ruthiomi rwo geni gukinyia ndumiriri
mwara ningugeria ndimiandike na githweri….Lugha wa bururi uyu witu murathime
[...] This post was mentioned on Twitter by Marvin Kanyoro and mmnjug. mmnjug said: RT @Wamathai: Kwendwo Gigikuyu – Waneciria! Wanageria gutarania! Ciuria ciembebaine Ungiendwo Gigi….. http://bit.ly/dgwDZI cc @vancemuriu [...]
Applause! Standing ovation! Will probably take me a week to decipher but i loves it!
kik_Latn kik_Latn scn_Latn kik_Latn kik_Latn kik_Latn kik_Latn kik_Latn mri_Latn kik_Latn nya_Latn ibo_Latn kmb_Latn kik_Latn run_Latn kik_Latn xho_Latn kik_Latn kik_Latn kmb_Latn dik_Latn kin_Latn kik_Latn smo_Latn ind_Latn bug_Latn luo_Latn kik_Latn kik_Latn kik_Latn szl_Latn kik_Latn als_Latn eng_Latn kik_Latn kik_Latn kik_Latn ilo_Latn kik_Latn kik_Latn kik_Latn luo_Latn kik_Latn kik_Latn kik_Latn eng_Latn eng_Latn